钦定古今图书集成/明伦汇编/宫闱典/第111卷 > 贺泥
## 钦定古今图书集成/明伦汇编/宫闱典/第111卷 > 贺泥

按《魏书贺讷传》，“悦子泥袭爵，后降为肥如侯。太祖崩，
京师草草，泥出，举烽于安阳城北，贺兰部人皆往赴
之。太宗即位，乃罢。诏泥与元浑等八人拾遗左右，与
北新侯安同持节行并、定二州，劾奏并州刺史元六
头等皆伏罪，州郡肃然。后从世祖征赫连昌，以功进
爵为琅邪公，军国大议，每参预焉。又征蠕蠕，为别道”
将。坐逐贼不进，诈增卤，当斩，赎为庶人。久之，拜光禄
勋，为外都大官，复本爵。卒于官。子《丑建》袭。